มือมืดยิงผู้รับเหมาน้องชายกำนันยะลาดับ ตร.คาดปมขัดแย้งทางธุรกิจ
เครดิตภาพ จาก กู้ภัย อบต.พร่อน,เกิดเหตุคนร้ายไม่ทราบจำนวน ก่อเหตุยิงผู้รับเหมาก่อสร้าง ใน ต.ลิดล อ.เมือง ยะลา เสียชีวิตหน้าบ้านพัก ตร.คาดคนร้ายน่าจะรู้จักผู้ตาย ฉวยโอกาสทีเผลอจ่อยิงท้ายทอยติดต่อกัน 2 นัดก่อนหลบหนี คาดปมสังหารมาจากการขัดแย้งทางธุรกิจ,เมื่อวันที่ 20 พ.ค. ร.ต.อ.ภูชิต เสือย้อย รอง สว.(สอบสวน) สภ.ลำใหม่ อ.เมือง จ.ยะลา รับแจ้งเหตุยิงกันที่บ้านลิดล หมู่ 1 ต.ลิดล ต่อมาพร้อม พ.ต.อ.วิโรจน์ นวลแก้ว ผกก. พ.ต.ท.ประเทือง สุวรรณชาตรี สวป.พ.ต.ต.รุสดี กะโด สว.สส. สนธิกำลังรุดไปสอบสวน ที่เกิดเหตุอยู่ริมทางหลวงสาย 409 (ยะลา-ปัตตานี) บริเวณเก้าอี้หน้าบ้านหลังหนึ่งในพื้นที่ ต.ลิดล พบเลือดกองอยู่บนพื้นใต้เก้าอี้ บริเวณหน้าบ้านมีรถยนต์เก๋งฮอนด้า รุ่นแอคคอร์ด สีขาว ทะเบียน กอ. 1745 สงขลา จอดอยู่ ใกล้กันพบปลอกกระสุนปืนขนาด 11 มม.จำนวน 2 ปลอก เก็บไว้เป็นหลักฐาน ส่วนผู้ถูกยิงทราบชื่อนายเพาซี สามะอุง อายุ 48 ปี เจ้าของบ้าน ถูกยิงกับอาวุธปืนขนาด 11 มม.เจาะท้ายทอยทะลุหน้าฝากรวม 2 นัด อาการสาหัส เจ้าหน้าที่กู้ภัยพร่อน นำส่ง รพ.ศูนย์ยะลาแล้ว หลังจากนั้นติดตามไปสอบสวนที่โรงพยาบาล ปรากฏว่านายเพาซี เสียชีวิตระหว่างทาง,จากการสอบสวนทราบว่า นายเพาซี สามะอุง เป็นน้องชายนายยาซิง สามะอุง กำนัน ต.ลิดล มีอาชีพรับเหมาก่อสร้าง ก่อนเกิดเหตุได้ขับรถยนต์เก๋งเดินทางกลับจากธุระ ขณะจอดรถหน้าบ้านแล้วเดินเข้าไปนั่งพัก มีคนร้ายไม่ทราบจำนวนคาดว่ารู้จักกันขับรถกระบะยี่ห้อโตโยต้าสีบรอนซ์ 4 ประตูไม่ทราบหมายเลขทะเบียนแล่นมาจอดริมถนน คนร้ายได้เดินลงไปทำทีมีธุระจะพูดคุยแล้วถือโอกาสตอนนายเพาซีเผลอชักอาวุธปืนออกมาจ่อยิงท้ายทอยติดต่อกัน 2 นัด จนนายเพาซีล้มลงนอนแน่นิ่ง หลังจากนั้นคนร้ายได้เดินไปขึ้นรถกระบะให้เพื่อนขับพาหลบหนีไป ส่วนสาเหตุคาดว่ามาจากการขัดแย้งทางธุรกิจ เจ้าหน้าที่ตำรวจจะได้สืบสวนหาตัวคนร้ายมาดำเนินคดีต่อไป
เกิดเหตุคนร้ายไม่ทราบจำนวน ก่อเหตุยิงผู้รับเหมาก่อสร้าง ใน ต.ลิดล อ.เมือง ยะลา เสียชีวิตหน้าบ้านพัก ตร.คาดคนร้ายน่าจะรู้จักผู้ตาย ฉวยโอกาสทีเผลอจ่อยิงท้ายทอยติดต่อกัน 2 นัดก่อนหลบหนี คาดปมสังหารมาจากการขัดแย้งทางธุรกิจ
ยิงกันตาย,ยิงผู้รับเหมา,ต.ลิดล,ยะลา,ขัดแย้งธุรกิจ